./data/phi0474/phi010/phi0474.phi010.perseus-lat2.xml
Hortensio Q Quinto Metello				consulibus ut hunc Oppianicum aliud agentem ac nihil eius modi				cogitantem ad hanc accusationem detraheret invito despondit ei filiam suam, illam				quam ex genero susceperat, ut eum nuptiis adligatum simul et testamenti spe				devinctum posset habere in potestate  hoc ipso				fere tempore Strato ille medicus domi furtum fecit et caedem eius modi 					cum esset in aedibus armarium in quo sciret esse nummorum aliquantum				et auri, noctu duos conservos dormientis occidit in piscinamque deiecit; ipse armari				fundum exsecuit et HS x et auri quinque pondo				abstulit uno ex servis puero non grandi conscio